Meeskonnamängud:  Mänguväljak koosneb kuni 10 mängupesast. Igas pesas ootab võistkondi üks kuni 10  paralleelset mänguelementi. Pesade ja mänguelementide arv sõltub üritusel osalejate arvust. Mida rohkem on osalejaid, seda rohkem on mängupesasid ja seda vähem on pesades mänge.  Võistkonnad on ühes mängupesas kahekaupa. Pärast ülesande lahendamist liiguvad nad rotatsiooni korras järgmisesse pesasse.  Keeruline jutt, eks? Reaalsuses aga asi toimib. Teie ei peagi esialgu päris täpselt sellest aru saama. Usaldage meid, meie saame.  Mänguelementidena on mängupesades näiteks: suured labürindid,  tetrised, kiviheitemasinad, kartulikahurid, kummipaadid, elektriussid, pallirennid jne.  Loomulikult jälgime iga konkreetse ürituse puhul ka ilmaolusid ja teeme mänguelementide valiku vastavalt sellele. Näiteks kõik vesised tegevused saavad ikkagi toimuda vaid soojal suvepäeval.  Parema ettekujutuse saate siis, kui vaatate pildigaleriid.